**Angela Michňová, hlavná kontrolórka obce Malá Ida**

**P l á n**

**kontrolnej činnosti hlavnej kontrolórky obce Malá Ida na prvý polrok 2024**

V súlade s príslušnými ustanoveniami zákona NR SR č. 369/1990 Zb. o obecnom zriadení v znení neskorších predpisov a v súlade so zákonom č. 357/2015 Z.z. o finančnej kontrole, vnútornom audite a o zmene a doplnení niektorých zákonov v účinnosti od 1.1.2021 bude činnosť hlavnej kontrolórky v prvom polroku 2024 zameraná na nasledovné činnosti.

* **Kontrola evidencie došlých faktúr v roku 2023**
* **Kontrola poskytnutých dotácii z rozpočtu obce v roku 2023**
* **Kontrola čerpania reprezentačného starostkou obce v roku 2023**
* **Mimoriadne kontroly súlade s § 18f ods. 1 písm. h/ zákona č. 369/1990 Zb.** Starostka alebo obecné zastupiteľstvo na svojom zasadnutí môže požiadať hlavného kontrolóra o vykonanie aj inej kontroly, ak sa na tom rozhodne a ak vec neznesie odklad.

**Ďalšia činnosť** **hlavného kontrolóra obce:**

* Vypracovanie odborného stanoviskak záverečnému účtu obce Malá Ida za rok 2023
* Vypracovanie a predloženie správy o kontrolnej činnosti za rok 2023.
* Vypracovanie a predloženie plánu kontrolnej činnosti na 2. polrok 2024
* Účasť na vzdelávaní – seminároch ktoré zabezpečuje RVC Košice na vybrané témy
* Účasť na zasadnutiach obecného zastupiteľstva

Poradie vykonávania jednotlivých kontrol podľa predloženého plánu kontrolnej činnosti

nemusí byť dodržané. Zmeny vo výkone kontroly môžu nastať v závislosti od kontrolovanej

problematiky, závažnosti a množstva zistených nedostatkov a z toho vyplývajúceho

časového rozsahu jednotlivých kontrol ako aj z dôvodu, že sa vyskytnú okolnosti na základe

ktorých bude potrebné vykonať iné náhodné kontroly.

Cieľom kontrolnej činnosti je dodržiavanie hospodárnosti, efektívnosti, účinnosti pri hospodárení s verejnými financiami.

Hlavný kontrolór pri výkone svojej činnosti postupuje podľa § 20 zákona NR SR č. 357/2015 Z. z. o finančnej kontrole a audite.

**Návrh Plánu kontrolnej činnosti bol zverejnený spôsobom obvyklým vyvesením na úradnej tabuli a uverejnený na webovej stránke obce dňa** 5.12.2023

 Malá Ida 29.11.2023

 Spracovala: Ing. Angela Michňová